

*Във връзка с изпълнението на дейностите за 2023г. по Националната програма за превенция на хроничните незаразни болести 2021-2025г., приета с Решение №552/28.07.2021г. на Министерския съвет и Заповед № РД-01-452/11.08.2023г. на Министъра на здравеопазването, Регионална здравна инспекция - Враца отправя*

# **ПОКАНА**

**кьм лечебните заведения от област Враца**

За реализиране на следните дейности, насочени към ранно откриване на водещите хронични белодробни болести, както следва :

1. Извършване на не по-малко от 260 прегледи за развитие на хронични белодробни болести на високорискови лица( пушачи/екс/пушачи с експозиция ≥ 10 пакето-години на възраст на 40 години; пасивни пушачи; лица със симптоми и признаци( персистираща, прогресивна и влошаваща се при физическо усилие диспнея, хронична кашлица, хронична продукция на секрети, свиркащи хрипове, рецидивиращ остър бронхит и рискови фактори на работната среда) и насочване при необходимост към специалист по белодробни болести за диагностично уточняване и провеждане на специализирани изследвания;

2. Извършване на не по-малко от 100 прегледи на високорискови лица за ранно откриване на интерстициалните белодробни болести и определяне на риск за развитие на прогресивни фиброзиращи интерстициални белодробни заболявания;

2.1. Извършване при необходимост на спирометрия на диагностицираните пациенти с оглед определяне на прогресията (измерване на ФВК) и КАТ промени - загуба на обем и тракционни бронхиектазии;

3. Организиране на не по-малко от две кампании за белодробни болести сред здравото население.

Лечебното заведение, с което ще се сключи договор е длъжно да представи график за прегледи по дни, часове, като се вписват и имената на лекарите, които ще работят на съответните дати.

Срокът за изпълнение на дейностите е до 5 декември 2023г.

Определеният общ бюджет по т.1 и т.2 и т. 3. е 17 000 (седемнадесет хиляди) лева за извършване на текущи разходи за изпълнение на дейностите по програмата .

Коректното отчитане на медицинската дейност е съществен и основен елемент при отчитане на дейността и получаване на предвиденото финансиране.

Заявления от лечебните заведения, желаещи да извършат дейностите по Национална програма за превенция на хроничните незаразни болести 2021-2025г*.*ще се приемат на адреса на РЗИ - Враца:

гр. Враца 3000, ул.”Черни Дрин” № 2, стая № 220.

Необходими документи за кандидатстване:

1.Заявление;

2.График за дейността;

3.Копие от Разрешение за осъществяване на лечебна дейност (за ЛЗ за болнична помощ) или Удостоверение за регистрация на ЛЗ (за извънболнична помощ).

4.Копия от дипломи на лекар-специалист по пневмо-фтизиатрия и лекар-специалист по образна диагностика.

Краен срок за подаване на документи до 23.08.2023 г., 16.00 часа.

Изборът на лечебно заведение, с което ще се склочи договор ще се извърши от комисия, назначена от Директора на РЗИ - Враца, по предварително зададени критерии.

